Դաջված վարդ (ֆիլմ)

«Դաջված վարդ» (), ռեժիսոր Դենիել Մաննի ամերիկյան մելոդրաման, որը նկարահանվել է դրամատուրգ Թենեսի Ուիլյամսի համանուն պիեսի մոտիվներով։ Պրեմիերան կայացել է 1955 թվականի դեկտեմբերի 12-ին։ Ֆիլմն արժանացել է մի շարք հեղինակավոր կինոմրցանակների :

Սյուժե  
Լուիզիանա նահանգի իտալական համայնքում ապրում է մի հասարակ կին՝ Սերաֆինա Դելլա Ռոզան։ Նա ինքնամոռաց սիրում է ամուսնուն՝ Ռոսարիոյին, որը բեռնատարի վարորդ է և գիշերները ապօրինի բեռնափոխադրումներ է իրականացնում։ Ոստիկանության իրականացրած գործողության ժամանակ Ռոսարիոն, որը մաքսանենգ ապրանք էր տեղափոխում, սպանվում է։ Ծանր վշտի և հուսահատության պատճառով Սերաֆինան կորցնում է երկրորդ՝ դեռ չծնված երեխային։ Ռոսարիոյի մարմինը դիակիզում են, և կինը տուն է տանում աճյունասափորը։
Անցնում են տարիներ։ Սերաֆինայի դուստր Ռոզան արդեն 18 տարեկան է։ Նա սիրահարվում է ծովային Ջեք Հանթերին և նրան ծանոթացնում է մայրիկի հետ։ Սերաֆինան քամահրանքով է ընդունում Ռոզայի սիրելի տղամարդուն՝ նրան մեղադրելով անազնիվ մտադրություններ ունենալու մեջ։ Ջեքը չի կարևորում իր հասցեին հնչած մեղադրանքները։ Այդ ժամանակ Սերաֆինան ծանոթանում է «գեղջուկ հիմարիկ» մականունով վարորդի՝ Ալվարոյի հետ։ Ալվարոյի կրծքին վարդի պատկերով դաջվածք կար, ճիշտ այնպիսին, ինչպիսին կար Սերաֆինայի հանգուցյալ ամուսնու կրծքին։ Սերաֆինան իմանում է, որ Ալվարոն ժամանակին սիրահարված է եղել տեղի գեղեցկուհիներից մեկին՝ Էստելային, որին գաղտնի սիրահետել է նաև Ռոսարիոն։ Զայրացած  Սերաֆինան վերադառնում է տուն և ջարդում է աճյունասափորը։

Սերաֆինան սկսում է հանդիպել Ալվարոյի հետ։ Նրան գիշերն անցկացնում են միասին։ Առավոտյան Ալվարոն սեր է խոստովանում նրան։ Գալիս է Ռոզան փեսացուի հետ՝ ամուսնության առիթով մայրիկի օրհնությունը ստանալու։ Երջանիկ կինը բոլորին հրավիրում է իր տուն։

Դերերում 
Աննա Մանյանի — Սերաֆինա Դելլա Ռոզա
Բերտ Լանկաստեր — Ալվարո
Մարիսա Պավան — Ռոզա
Բեն Կուպեր — Ջեք Հանթեր
Վիրջինիա Գրեյ — Էսթել Հոհենգարթեն
Ջո Վան Ֆլիտ — Բեսսի
Սանդրո Ջիլիո — դե Լեոյի հայրը
Միմի Ագուլյա — Ասսունտա
Ֆլորենս Սանդստրոմ — Ֆլորա
Ալբերտ Ատկինս — Մարիո
Լարրի Չենս — Ռոսարիո Դելլա Ռոզա
Լյուիս Չարլզ — տաքսիստ

Ստեղծման պատմություն 
Թենեսի Ուիլյամսի «Դաջված վարդ» պիեսն ի սկզբանե գրվել է իտալացի դերասանուհի Աննա Մանյանիի համար, ում նկատմամբ հեղինակն անտարբեր չէր։ Սակայն Մանյանին հրաժարվել է մասնակցել է Բրոդվեյի թատերական ներկայացմանը՝ պատճառաբանելով, որ անգլերեն վատ է խոսում։ Սակայն ֆիլմի էկրանավորման ժամանակ դերասանուհին (դերուսույցների աջակցությամբ) արդեն տիրապետում էր անգլերենին և նույնիսկ կարողանում է հնչյունավորել իր դերը։ Ֆիլմի պրեմիերայից հետո կինոքննադատները միահամուռ կերպով մատնանշել են «իտալական մոգական շեշտադրությունը», որը միայն զարդարում էր Մանյանիի հերոսուհուն։ «Դաջված վարդ» ֆիլմի շնորհիվ Աննա Մանյանին դարձել է առաջին արտասահմանյան դերասանուհին, որն արժանացել էԿինոարվեստի և գիտության ակադեմիայի մրցանակին։ Պիեսի կինոտարբերակի մշակման հեղինակը Հել Կանտերն է։ Հագուստի մոդելավորման հեղինակը Էդիտ Հեդն է՝ Հոլիվուդի ողջ պատմության մեջ իր տիտղոսներով ամենահայտնի կանանցից մեկը (իր կարիերայի ընթացքում արժանացել է ութ Օսկարի)։ Ֆիլմի նկարիչը Հել Պերեյրան է։

Պարգևներ և անվանակարգեր 
{| class="wikitable" border="1" cellpadding="5" cellspacing="0" align="centre"
! Մրցանակ
! Անվանակարգ
! Մրցանակաբաշխության
! Արդյունք
|-
| rowspan=8|<center>«Օսկար» (1956 թ.)
|<center>լավագույն դերասանուհի
|Աննա Մանյանի
|Մրցանակ
|-
|<center>լավագույն օպերատորական աշխատանք
|Ջեյմս Վոնգ
|Մրցանակ
|-
|<center>ֆիլմի լավագույն նկարչական աշխատանք 
|Հել Պերեյրա, Տամբի Լարսեն, Սէմ Կոմեր, Արթուր Կրամս
|Մրցանակ
|-
|<center>լավագույն ֆիլմ
|Խել Բ. Ուոլլիս
|Առաջադրված անվանակարգում
|-
|<center>երկրորդ պլանի լավագույն դերասանուհի
|Մարիսա Պավան
|Առաջադրված անվանակարգում
|-
|<center>հագուստի լավագույն դիզայն
|Էդիտ Խեդ
|Առաջադրված անվանակարգում
|-
|<center>լավագույն մոնտաժային աշխատանք
|Ուորրեն Լոու
|Առաջադրված անվանակարգում
|-
|<center>լավագույն սաունդթրեք դրամատիկ կամ կատակերգական ֆիլմի համար
|Ալեքս Նորտ
|Առաջադրված անվանակարգում
|-style="border-top:2px solid gray;"
| rowspan=2|<center>«Ոսկե Գլոբուս» (1956 թ.)
|<center>դրամատիկ ֆիլմի լավագույն դերասանուհի
|Աննա Մանյանի
|Մրցանակ
|-
|Մարիսա Պավան
|Մրցանակ երկրորդ պլանի լավագույն դերասանուհի
|Մրցանակ
|-style="border-top:2px solid gray;"
|<center>Ամերիկայի ռեժիսորների Գիլդիայի մրցանակ (1956 թ.)
|<center>ֆիլմի լավագույն ռեժիսուրա
|Դենիել Մանն
|Առաջադրված անվանակարգում
|-style="border-top:2px solid gray;"
| rowspan=2|<center>BAFTA (1957 թ.)'| rowspan=2|<center>արտասահմանյան լավագույն դերասանուհի
|Աննա Մանյանի
|Մրցանակ
|-
|Մարիսա Պավան
|Առաջադրված անվանակարգում
|-
|}

 Ծանոթագրություններ 

 Արտաքին հղումներ 
 
 «Դաջված վարդ» kinonews.ru կայքէջում
 The Top Box-Office Hits of 1956 // Variety Weekly. — January 2, 1957
 Osborne, Robert. 65 Years of the Oscar: The Official History of the Academy Awards. — London: Abbeville Press, 1994. — P. 137. — ISBN 1-55859-715-8.
 The Rose Tattoo // New York Times. Retrieved 2008-12-22.
 Honan, William H. Daniel Mann, 79, the Director Of Successful Plays and Films // The New York Times''. — November 23, 1991.

Անգլերեն ֆիլմեր
Ամերիկյան սև-սպիտակ ֆիլմեր
Ամերիկյան կատակերգական դրամա ֆիլմեր
Ամերիկյան ֆիլմեր
Paramount Pictures ֆիլմեր
Պիեսների հիման վրա նկարահանված ամերիկյան ֆիլմեր
1955 ֆիլմեր
Ամերիկյան դրամա ֆիլմեր
Նոր Օռլեանում նկարահանված ֆիլմեր
Ամերիկյան մելոդրամա ֆիլմեր